CELEX: C2004/217/14
Language: lt
Date: 2004-08-28 00:00:00
Title: 2004 m. liepos 8 d. Teisingumo Teismo (ketvirtoji kolegija) sprendimas Byloje C-292/03 Europos Bendrijų Komisija prieš Suomijos Respubliką (Valstybės įsipareigojimų neįvykdymas — Aplinka — Eksploatuoti netinkamos transporto priemonės — Direktyva 2000/53/EB)

28.8.2004   
            
            
               LT
            
            
               Europos Sąjungos oficialusis leidinys
            
            
               C 217/8
            
         
      TEISINGUMO TEISMO (ketvirtoji kolegija)
   
      SPRENDIMAS
   
   2004 m. liepos 8 d.
   Byloje C-292/03 Europos Bendrijų Komisija prieš Suomijos Respubliką (1)
   
   (Valstybės įsipareigojimų neįvykdymas - Aplinka - Eksploatuoti netinkamos transporto priemonės - Direktyva 2000/53/EB)
   (2004/C 217/14)
   Bylos kalba: suomių
   Byloje C-292/03 Europos Bendrijų Komisija, atstovaujama M. Konstantinidis ir P. Aalto, prieš Suomijos Respubliką, atstovaujamą A. Guimaraes-Purokoski, dėl pripažinimo, jog nepriimdama įstatymų ir kitų teisės aktų, būtinų 2000 m. rugsėjo 18 d. Europos Parlamento ir Tarybos direktyvos 2000/53/EB dėl eksploatuoti netinkamų transporto priemonių (OL L 269, p. 34) įgyvendinimui, arba, bet kuriuo atveju, nepranešdama apie juos Komisijai, Suomijos Respublika neįvykdė savo įsipareigojimų pagal šią Direktyvą, Teisingumo Teismas (ketvirtoji kolegija), susidedantis iš kolegijos pirmininko J. N. Cunha Rodrigues, teisėjų F. Macken (pranešėja) ir K. Lenaerts; generalinis advokatas: M. Poiares Maduro, sekretorius: R. Grass, 2004 m. liepos 8 d. priėmė sprendimą, kurio rezoliucinėje dalyje nurodyta:
   
               1)
            
            
               Nepriimdama, įstatymų ir kitų teisės aktų, būtinų 2000 m. rugsėjo 18 d. Europos Parlamento ir Tarybos direktyvos 2000/53/EB dėl eksploatuoti netinkamų transporto priemonių įgyvendinimui, Suomijos Respublika neįvykdė savo įsipareigojimų pagal šią Direktyvą.
            
         
               2)
            
            
               Priteisti iš Suomijos Respublikos bylinėjimosi išlaidas.
            
         
      (1)  OL C 213, 2003 9 6.